Vil du dra fra Dubai Marina til Palm Jumeirah, kan du ta Palm Jumeirah Monorail. Her er det kun to stasjoner: Gateway Towers og Aquaventure Park. Turen tar omtrent fem minutter og du kjøper billetter på stasjonen før du går på. Det er Roads & Transport Authority som styrer den offentlige transporten i Dubai, og du kan ta metro, busser, vannbusser og vanntaxier kalt abras. Det er verdt å kjøpe One Day in Dubay, som gjør at du kan reise gratis rundt i byen. Du kan også kjøpe Nol Cards som brukes på kollektiv transport. Billetter og dagskort kjøper du på forhånd av turen i billettluker på metrostasjoner og noen busstasjoner. Du kan også kjøpe billetter fra billettautomater på alle metrostasjoner, noen busstasjoner og kjøpesentre samt flyplassen. Barn under fem år reiser gratis. Du kan også kjøpe Gold Class-kort. Disse koster litt mer, og du kan reise i metrovognene som har mer komfortable seter og større plass.